German Fairs

LIGNA
2027-05-10 10:00 - 2027-05-14 18:00 (Europe/Moscow) | Αννόβερο, Αννόβερο, Germany
Η LIGNA αποτελεί την κορυφαία διεθνή έκθεση αφιερωμένη στην επεξεργασία ξύλου και τη δασοκομία, η οποία διεξάγεται κάθε δύο χρόνια στο Αννόβερο της Γερμανίας, παρουσιάζοντας ολοκληρωμένα και καινοτόμα προϊόντα, μηχανήματα και τεχνολογίες που καλύπτουν όλο το φάσμα της επεξεργασίας ξύλου και των δασικών εφαρμογών. Α
Η έκθεση αποτελεί σημείο αναφοράς και βηματισμού για την ανάπτυξη ολόκληρου του κλάδου, συγκεντρώνοντας επαγγελματίες από όλο τον κόσμο.
Οι βασικοί τομείς που καλύπτει η LIGNA περιλαμβάνουν τη δασοκομία και τις σχετικές τεχνολογίες, την τεχνολογία πριονιστηρίου, την επεξεργασία μασίφ ξύλου, καθώς και τη βιοενέργεια από ξύλο. Παράλληλα, παρουσιάζονται λύσεις για την κατασκευή ξύλινων υλικών, την παραγωγή καπλαμά, αλλά και την ανάπτυξη της βιοτεχνίας και των τεχνιτών ξύλου.
Επίσημη ιστοσελίδα: www.ligna.de/en/

interzum
2027-05-11 10:00 - 2027-05-14 18:00 | Κολωνία, Κολωνία, Germany
Η interzum, που διοργανώνεται κάθε δύο χρόνια στην Κολωνία από την Koelnmesse, αποτελεί τη σημαντικότερη παγκοσμίως έκθεση για την προμήθεια υλικών, εξαρτημάτων και τεχνολογιών που χρησιμοποιούνται στην παραγωγή επίπλων και στον σχεδιασμό εσωτερικών χώρων. Είναι ο κεντρικός τόπος συνάντησης για τους πρωτοπόρους της βιομηχανίας, τους σχεδιαστές, τους αρχιτέκτονες και τους decision makers.
Η έκθεση παρουσιάζει τις τελευταίες καινοτομίες σε μηχανισμούς επίπλων, υλικά επενδύσεων και επιφανειών, λύσεις φωτισμού, βιώσιμα υλικά, εξαρτήματα κουζίνας, έξυπνες τεχνολογίες, όπως και καινοτομίες στον ύπνο και στην εργονομία. Αναδεικνύει τις τάσεις που θα καθορίσουν τον χώρο του design, της εσωτερικής αρχιτεκτονικής και της λειτουργικότητας στην καθημερινή ζωή.
Η interzum αποτελεί αναντικατάστατο εργαλείο για επιχειρήσεις που επιδιώκουν εξαγωγική ανάπτυξη, σχεδιαστική πρωτοπορία και πρόσβαση σε διεθνή δίκτυα προμηθευτών και αγοραστών. Το πλούσιο συνεδριακό πρόγραμμα και οι θεματικές ζώνες της έκθεσης ενισχύουν τον ρόλο της ως παγκόσμιο κέντρο καινοτομίας στον κλάδο.
Επίσημη ιστοσελίδα: www.interzum.com

ITB China
2027-05-25 10:00 - 2027-05-27 18:00 | Σαγκάη
Η ITB China αποτελεί την κορυφαία αποκλειστικά B2B έκθεση ταξιδιών, αφιερωμένη στην κινεζική ταξιδιωτική αγορά. Στη Σαγκάη, κορυφαίοι και προσεκτικά επιλεγμένοι αγοραστές από την ευρύτερη Κίνα συναντούν επαγγελματίες του τουριστικού κλάδου απ’ όλο τον κόσμο.
Η έκθεση προσφέρει πλήθος networking events και ένα πρωτοποριακό matchmaking σύστημα που μεγιστοποιεί τις επιχειρηματικές ευκαιρίες για τους συμμετέχοντες. Παράλληλα, το ITB China Conference δίνει το βήμα για ανταλλαγή γνώσης και παρουσίαση των τελευταίων τάσεων της αγοράς, καθ’ όλη τη διάρκεια του τριήμερου event.
Το επίκεντρο της τουριστικής βιομηχανίας μεταφέρεται στη Σαγκάη. Η ITB China αναδεικνύει τις νέες τάσεις, φιλοξενεί κορυφαίους επαγγελματίες και δημιουργεί το κατάλληλο περιβάλλον για συνεργασίες και επιχειρηματικές ευκαιρίες στην πιο δυναμική ταξιδιωτική αγορά του κόσμου.
Επίσημη ιστοσελίδα: www.itb-china.com

The smarter E Europe
2027-06-08 10:00 - 2027-06-10 18:00 | Μόναχο, Μόναχο, Germany
Η The smarter E Europe, η μεγαλύτερη πλατφόρμα στην Ευρώπη για την ενεργειακή βιομηχανία, εστιάζει σε τομείς όπως οι ανανεώσιμες πηγές ενέργειας, η αποκέντρωση και ψηφιοποίηση της ενεργειακής βιομηχανίας, καθώς και σε διατομεακές λύσεις από τους τομείς της ηλεκτρικής ενέργειας, της θερμότητας και των μεταφορών. Στόχος της έκθεσης και του συνεδρίου είναι η δημιουργία ενός νέου ενεργειακού κόσμου, ενώ προσφέρει στο εκθεσιακό κοινό ολόκληρο το φάσμα των θεμάτων που σχετίζονται με την ενέργεια.
Η The smarter E Europe πραγματοποιείται σε ετήσια βάση στο Εκθεσιακό Κέντρο του Μονάχου, φιλοξενώντας τέσσερις παράλληλες εκθέσεις: Intersolar Europe, ees Europe, Power2Drive Europe και EM-Power Europe, κάθε μια από τις οποίες έχει από μια διαφορετική εστίαση στον κλάδο της ενέργειας.
Επίσημη ιστοσελίδα: www.thesmartere.de

spoga+gafa
2027-06-15 10:00 - 2027-06-17 18:00 | Κολωνία, Κολωνία, Germany
Η spoga+gafa, που διοργανώνεται ετησίως στην Κολωνία από την Koelnmesse, αποτελεί τη μεγαλύτερη διεθνή έκθεση για τον κλάδο του κήπου, του outdoor living και του μπάρμπεκιου. Είναι το σημείο αναφοράς για επαγγελματίες, εμπόρους και κατασκευαστές που δραστηριοποιούνται στον σχεδιασμό, την παραγωγή και την εμπορία προϊόντων εξωτερικών χώρων.
Η έκθεση καλύπτει όλο το εύρος της αγοράς: έπιπλα εξωτερικού χώρου, φυτά και διακόσμηση, είδη κηπουρικής, συστήματα άρδευσης, είδη BBQ και outdoor kitchen, καθώς και καινοτόμες λύσεις smart gardening. Παράλληλα, αποτελεί πλατφόρμα παρουσίασης βιώσιμων και λειτουργικών λύσεων για τον σύγχρονο καταναλωτή και τον επαγγελματία του χώρου.
Η spoga+gafa προσελκύει εκθέτες και επισκέπτες από περισσότερες από 120 χώρες και αποτελεί κορυφαίο σημείο δικτύωσης και ανάπτυξης διεθνών συνεργασιών. Η θεματική «Sustainable Gardens» βρίσκεται στο επίκεντρο των τελευταίων διοργανώσεων, αναδεικνύοντας τον ρόλο του κλάδου στη βιώσιμη ανάπτυξη και τον σύγχρονο τρόπο ζωής.
Επίσημη ιστοσελίδα: www.spogagafa.com

automatica
2027-06-22 10:00 - 2027-06-25 18:00 | Μόναχο, Μόναχο, Germany
Η automatica, που διοργανώνεται κάθε δύο χρόνια στο Μόναχο από τη Messe München, αποτελεί τη σημαντικότερη διεθνή έκθεση στον κόσμο για τις τεχνολογίες αυτοματισμού, ρομποτικής, έξυπνης παραγωγής και τεχνητής νοημοσύνης στη βιομηχανία. Είναι το κατεξοχήν σημείο συνάντησης για όσους διαμορφώνουν το εργοστάσιο του μέλλοντος.
Η έκθεση καλύπτει όλο το φάσμα του βιομηχανικού αυτοματισμού: ρομποτικά συστήματα, συστήματα διαχείρισης παραγωγής, μηχανική όραση, τεχνολογίες ψηφιοποίησης, software παραγωγής, χειρισμό υλικών, τεχνητή νοημοσύνη, λύσεις machine learning και cobots. Εστιάζει ιδιαίτερα στην ευφυή συνεργασία ανθρώπου-μηχανής, στην ασφάλεια, τη βιωσιμότητα και την ευελιξία της παραγωγής.
Η automatica προσελκύει decision makers από όλο το φάσμα της βιομηχανίας: από την αυτοκινητοβιομηχανία και τη φαρμακοβιομηχανία έως την ηλεκτρονική, την αεροναυπηγική και τις logistics. Παράλληλα, μέσω θεματικών εκδηλώσεων, startup zones και επιστημονικών fora, λειτουργεί ως πλατφόρμα στρατηγικής καινοτομίας.
Επίσημη ιστοσελίδα: www.automatica-munich.com

LASER World of Photonics
2027-06-22 10:00 - 2027-06-25 18:00 | Μόναχο, Μόναχο, Germany
Η LASER World of PHOTONICS, που διοργανώνεται κάθε δύο χρόνια στο Μόναχο από τη Messe München, είναι η κορυφαία διεθνής έκθεση για τον τομέα της φωτονικής, της τεχνολογίας λέιζερ και των εφαρμογών τους στη βιομηχανία, την έρευνα και την ιατρική. Αποτελεί παγκόσμιο σημείο αναφοράς για επαγγελματίες, επιστήμονες, μηχανικούς και εταιρείες που δραστηριοποιούνται σε αυτόν τον υψηλής εξειδίκευσης και ταχύτατα εξελισσόμενο κλάδο.
Η έκθεση καλύπτει το πλήρες φάσμα της φωτονικής: από λέιζερ ακριβείας και τεχνολογίες επεξεργασίας υλικών, έως ιατρικά lasers, βιοφωτονική, οπτοηλεκτρονικά, αισθητήρες, οπτικά συστήματα και εφαρμογές στην τεχνητή νοημοσύνη, την αυτοκίνηση, την αεροναυπηγική και την κβαντική τεχνολογία.
Με παράλληλα υψηλού επιπέδου συνέδρια και θεματικές παρουσιάσεις, η LASER World of PHOTONICS προσφέρει μοναδική πρόσβαση σε διεθνή δίκτυα έρευνας, βιομηχανίας και επενδύσεων, αναδεικνύοντας τις τεχνολογικές τάσεις που θα καθορίσουν το μέλλον.
Επίσημη ιστοσελίδα: www.world-of-photonics.com

IAA MOBILITY
2027-09-07 10:00 - 2027-09-12 18:00 | Μόναχο, Μόναχο, Germany
Η IAA MOBILITY, που διοργανώνεται ανά διετία στο Μόναχο από την Messe München σε συνεργασία με την VDA – Ένωση Γερμανικής Αυτοκινητοβιομηχανίας, αποτελεί τη μεγαλύτερη διεθνή διοργάνωση για την καινοτόμο, βιώσιμη και ψηφιακά διασυνδεδεμένη κινητικότητα. Είναι κάτι πολύ περισσότερο από μια κλασική έκθεση αυτοκινήτου: είναι ένα πολυεπίπεδο event που καλύπτει το πλήρες φάσμα του οικοσυστήματος μετακίνησης του αύριο.
Η IAA MOBILITY φέρνει κοντά κορυφαίους κατασκευαστές αυτοκινήτων, τεχνολογικές εταιρείες, startups, παρόχους μικροκινητικότητας, δημόσιες αρχές, designers και φορείς μεταφορών. Εδώ παρουσιάζονται ηλεκτρικά και αυτόνομα οχήματα, ποδήλατα, e-scooters, connected cars, έξυπνες υποδομές, λύσεις αστικής κινητικότητας και τεχνολογίες για το mobility-as-a-service (MaaS).
Ολόκληρη η πόλη του Μονάχου μετατρέπεται σε ένα ανοιχτό showroom: από την εκθεσιακή ζώνη στο Messe München, έως τους δρόμους και τις πλατείες της πόλης, οι επισκέπτες βιώνουν την κινητικότητα ως εμπειρία μέσα από test drives, βιωματικές παρουσιάσεις και διαδραστικά hubs.
Επίσημη ιστοσελίδα: www.iaa-mobility.com

CMS Berlin
2027-09-21 10:00 - 2027-09-24 18:00 | Βερολίνο, Βερολίνο, Germany
Η CMS Berlin είναι η διεθνής έκθεση καθαριότητας, management και υπηρεσιών καθαρισμού, και αποτελεί τη μοναδική έκθεση στη Γερμανία που καλύπτει πλήρως τη βιομηχανία καθαρισμού σε παγκόσμιο επίπεδο. Η έκθεση αυτή παρουσιάζει ένα ευρύ φάσμα προσφορών και υπηρεσιών από όλους τους τομείς της βιομηχανίας καθαρισμού, προσφέροντας στους επαγγελματίες τη δυνατότητα να ενημερωθούν για τις τελευταίες εξελίξεις και καινοτομίες του κλάδου.
Η CMS Berlin συνδέει κατασκευαστές, εμπορικές επιχειρήσεις και παρόχους υπηρεσιών μέσω εξειδικευμένων προγραμμάτων και επίκαιρων Showcases, προσφέροντας την ευκαιρία για δικτύωση και ανταλλαγή γνώσεων. Το γεγονός συγκεντρώνει σημαντικούς επαγγελματίες και εταιρείες του κλάδου, αποτελώντας μια κορυφαία πλατφόρμα για την παρουσίαση προϊόντων και λύσεων στον τομέα του καθαρισμού και της συντήρησης.
Η έκθεση καλύπτει όλους τους τομείς της βιομηχανίας καθαρισμού, όπως τα επαγγελματικά μηχανήματα καθαρισμού, τα χημικά προϊόντα, τις υπηρεσίες συντήρησης και άλλες καινοτόμες λύσεις που ενσωματώνουν τεχνολογικές εξελίξεις για τον καθαρισμό και την υγιεινή.
Επίσημη ιστοσελίδα: www.cms-berlin.de/en

Anuga
2027-10-09 10:00 - 2027-10-13 18:00 | Κολωνία, Κολωνία, Germany
Η Anuga, που διοργανώνεται κάθε δύο χρόνια στην Κολωνία από την Koelnmesse, αποτελεί τη κορυφαία διεθνή έκθεση για τη βιομηχανία τροφίμων και ποτών. Δεν είναι απλώς μια εμπορική έκθεση, αλλά ένα παγκόσμιο σημείο συνάντησης όπου η αγορά ζωντανεύει: επιχειρήσεις, decision makers και innovators από όλο τον κόσμο συναντώνται για να ανταλλάξουν ιδέες, να δημιουργήσουν συνεργασίες και να διαμορφώσουν το μέλλον του κλάδου.
Με περισσότερους από 8.000 εκθέτες και πάνω από 145.000 επαγγελματίες επισκέπτες, η Anuga επιβεβαιώνει τον ρόλο της ως η σημαντικότερη διεθνής πλατφόρμα για networking, εξαγωγές και επιχειρηματική ανάπτυξη στη βιομηχανία F&B. Η έντονη διεθνής συμμετοχή και η υψηλή ποιότητα επαφών την καθιστούν βασικό σημείο αναφοράς για την παγκόσμια αγορά.
Στη τελευταία διοργάνωση, από την Ελλάδα συμμετείχαν 302 εκθέτες που κάλυψαν περισσότερα από 6.400 τ.μ. εκθεσιακής επιφάνειας.
Η έκθεση ξεχωρίζει για τη μοναδική της δομή με 10 εξειδικευμένες εκθέσεις κάτω από μία «ομπρέλα», οι οποίες καλύπτουν ολόκληρη την αλυσίδα αξίας των τροφίμων και ποτών – από τα premium προϊόντα και τα ποτά έως τις σύγχρονες τάσεις όπως τα plant-based και εναλλακτικά προϊόντα. Η διάρθρωση αυτή προσφέρει σαφή επισκόπηση της αγοράς και διευκολύνει στοχευμένες επιχειρηματικές επαφές.
Πέρα από το εκθεσιακό σκέλος, η Anuga λειτουργεί και ως κορυφαία πλατφόρμα γνώσης και καινοτομίας, με συνέδρια, ειδικά events και διεθνείς speakers που παρουσιάζουν τις εξελίξεις και τις τάσεις που διαμορφώνουν το μέλλον της διατροφής – από τη βιωσιμότητα και την κυκλική οικονομία έως τις νέες τεχνολογίες και τα εναλλακτικά πρωτεϊνούχα προϊόντα.
Επίσημη ιστοσελίδα: www.anuga.com

iba
2027-10-24 10:00 - 2027-10-28 18:00 | Μόναχο, Μόναχο, Germany
Η iba, που διοργανώνεται κάθε τρία χρόνια από την GHM Gesellschaft für Handwerksmessen mbH, αποτελεί τη μεγαλύτερη και σημαντικότερη διεθνή έκθεση για την αρτοποιία, τη ζαχαροπλαστική και τον τομέα των σνακ. Με ιστορία που ξεκινά από το 1949, η iba έχει καθιερωθεί ως η κορυφαία πλατφόρμα για καινοτομία, έμπνευση και επιχειρηματικές συμφωνίες στον κλάδο της αρτοζαχαροπλαστικής.
Η έκθεση καλύπτει όλη την αλυσίδα αξίας: από πρώτες ύλες, υλικά συσκευασίας, πρόσθετα, τεχνολογία αρτοποιίας και μηχανήματα, έως εξοπλισμό καταστημάτων, επαγγελματικές βιτρίνες, συστήματα διανομής και ψηφιακές λύσεις για τη διαχείριση αρτοσκευασμάτων και γλυκών. Εκθέτες από περισσότερες από 50 χώρες παρουσιάζουν προϊόντα και υπηρεσίες για βιοτεχνικές μονάδες, βιομηχανίες τροφίμων, σημεία λιανικής και ξενοδοχειακές επιχειρήσεις.
Η iba αποτελεί σημείο συνάντησης για αρτοποιούς, ζαχαροπλάστες, σεφ, ιδιοκτήτες φούρνων και καφέ, τεχνικούς, προμηθευτές και επαγγελματίες από όλο τον κόσμο, που επιθυμούν να παρακολουθήσουν τις παγκόσμιες τάσεις στην παραγωγή, την υγιεινή διατροφή, τα φυτικά προϊόντα, τη βιωσιμότητα και τη λειτουργική καινοτομία.
Επίσημη ιστοσελίδα: www.iba-tradefair.com

aquanale
2027-10-26 10:00 - 2027-10-29 18:00 | Κολωνία, Κολωνία, Germany
Η aquanale, που διοργανώνεται κάθε δύο χρόνια στην Κολωνία από την Koelnmesse, είναι μία από τις σημαντικότερες διεθνείς εκθέσεις στον τομέα του εξοπλισμού πισίνας, της σάουνας, του spa και των λύσεων ευεξίας. Αποτελεί σημείο συνάντησης για κατασκευαστές, αρχιτέκτονες, ξενοδόχους, τεχνικές εταιρείες και εμπόρους από όλο τον κόσμο που δραστηριοποιούνται στον χώρο της αναψυχής, του wellness και της αρχιτεκτονικής τοπίου.
Η έκθεση παρουσιάζει όλο το φάσμα προϊόντων και υπηρεσιών που σχετίζονται με ιδιωτικές και δημόσιες πισίνες, υδρομασάζ, θερμά λουτρά, σάουνες, χαμάμ, καθώς και σύγχρονες λύσεις αυτοματισμού, καθαρισμού, ενεργειακής απόδοσης και βιώσιμης διαχείρισης νερού. Ιδιαίτερη έμφαση δίνεται στις καινοτομίες που αναβαθμίζουν την εμπειρία ευεξίας και εξυπηρετούν τις ανάγκες του τουρισμού υψηλών προδιαγραφών.
Η aquanale διεξάγεται παράλληλα με την FSB, προσφέροντας ένα μοναδικό περιβάλλον συνεργειών για επαγγελματίες από τους τομείς του τουρισμού, των αθλητικών και ξενοδοχειακών εγκαταστάσεων και της αρχιτεκτονικής εξωτερικών χώρων.
Επίσημη ιστοσελίδα: www.aquanale.com

FSB
2027-10-26 10:00 - 2027-10-29 18:00 | Κολωνία, Κολωνία, Germany
Η FSB, που διοργανώνεται κάθε δύο χρόνια στην Κολωνία από την Koelnmesse, αποτελεί τη σημαντικότερη διεθνή έκθεση για τον σχεδιασμό, τον εξοπλισμό και τη λειτουργία αθλητικών εγκαταστάσεων, δημόσιων χώρων και χώρων αναψυχής. Συγκεντρώνει το ενδιαφέρον της διεθνούς κοινότητας των επαγγελματιών του αστικού σχεδιασμού, των αθλητικών υποδομών και της υπαίθριας δραστηριότητας.
Η FSB παρουσιάζει καινοτόμες λύσεις και τεχνολογίες στους τομείς της κατασκευής και συντήρησης αθλητικών και παιδικών χαρών, των έξυπνων αστικών επίπλων, των επιφανειών αθλητικών δαπέδων, των υλικών εξοπλισμού αλλά και της βιώσιμης διαχείρισης κοινόχρηστων χώρων. Παράλληλα, αποτελεί πλατφόρμα διαλόγου και ανταλλαγής τεχνογνωσίας για δήμους, αρχιτεκτονικά γραφεία, τεχνικές εταιρείες, κατασκευαστές και επαγγελματίες του τουρισμού και της φιλοξενίας.
Η έκθεση διοργανώνεται σε συνδυασμό με την aquanale, την διεθνή έκθεση για τις τεχνολογίες πισίνας, spa και ευεξίας, δημιουργώντας ένα ολοκληρωμένο γεγονός για τον σύγχρονο δημόσιο και ιδιωτικό εξοπλισμό αναψυχής.
Επίσημη ιστοσελίδα: www.fsb-cologne.com

Smart Health Europe
2027-10-26 11:00 - 2027-10-28 19:00 | Βερολίνο, Βερολίνο, Germany
Η Smart Health Europe αποτελεί τη νέα ευρωπαϊκή πλατφόρμα για την ψηφιακή υγεία και τον μετασχηματισμό των συστημάτων υγειονομικής περίθαλψης. Η διοργάνωση συγκεντρώνει φορείς λήψης αποφάσεων, επαγγελματίες υγείας, ερευνητικά ιδρύματα, επιχειρήσεις τεχνολογίας, νεοφυείς εταιρείες, ασφαλιστικούς οργανισμούς και εκπροσώπους της πολιτικής, δημιουργώντας ένα διεθνές περιβάλλον ανταλλαγής τεχνογνωσίας, παρουσίασης καινοτομιών και ανάπτυξης συνεργασιών. Στόχος της έκθεσης είναι να γεφυρώσει το χάσμα μεταξύ της τεχνολογικής καινοτομίας και της πρακτικής εφαρμογής της στα ευρωπαϊκά συστήματα υγείας, προωθώντας λύσεις που βελτιώνουν την ποιότητα των παρεχόμενων υπηρεσιών και την πρόσβαση των πολιτών σε σύγχρονες υπηρεσίες υγείας.
Η έκθεση επικεντρώνεται στις σημαντικότερες εξελίξεις της ψηφιακής υγείας, όπως η τεχνητή νοημοσύνη στην ιατρική και τη φροντίδα ασθενών, η αξιοποίηση και ανταλλαγή δεδομένων υγείας, η διαλειτουργικότητα πληροφοριακών συστημάτων, η τηλεϊατρική και οι ψηφιακές υπηρεσίες υγείας, η κυβερνοασφάλεια, η προστασία προσωπικών δεδομένων, καθώς και τα νέα μοντέλα πρόληψης και περίθαλψης. Παράλληλα, μέσω συνεδρίων, παρουσιάσεων και δράσεων δικτύωσης, προσφέρει μια ολοκληρωμένη εικόνα των τεχνολογιών και των στρατηγικών που διαμορφώνουν το μέλλον της ευρωπαϊκής υγειονομικής περίθαλψης.

Θεματικές Κατηγορίες

Anchor Hospitals (Νοσοκομεία και Ψηφιακός Μετασχηματισμός)
Health Data Economy (Δεδομένα Υγείας και Ψηφιακές Υποδομές)
Healthcare Convergence (Σύγκλιση Τεχνολογιών, MedTech και Υπηρεσιών Υγείας)
Health System Resilience (Κυβερνοασφάλεια και Ανθεκτικότητα Συστημάτων Υγείας)
Prevention & Public Health (Πρόληψη, Δημόσια Υγεία και Εξατομικευμένη Φροντίδα)

Η Smart Health Europe αποτελεί μια μοναδική πλατφόρμα για την παρουσίαση καινοτόμων τεχνολογιών, υπηρεσιών και λύσεων στον τομέα της ψηφιακής υγείας, ενισχύοντας τον διάλογο, τη δικτύωση και τη συνεργασία μεταξύ των βασικών φορέων που διαμορφώνουν το μέλλον των συστημάτων υγειονομικής περίθαλψης στην Ευρώπη.

Επίσημη ιστοσελίδα: www.smarthealtheurope.com/en

productronica
2027-11-16 10:00 - 2027-11-19 18:00 | Μόναχο, Μόναχο, Germany
Η productronica, που διοργανώνεται ανά διετία από τη Messe München, είναι η παγκόσμια ηγέτιδα έκθεση για την παραγωγή και επεξεργασία ηλεκτρονικών κυκλωμάτων, assemblies και ολοκληρωμένων συστημάτων. Αποτελεί τη μοναδική εκδήλωση στον κόσμο που καλύπτει ολόκληρη την αλυσίδα παραγωγής στον τομέα της ηλεκτρονικής.
Η productronica εστιάζει σε τεχνολογίες αιχμής όπως SMT, PCB & circuit-carrier manufacturing, επεξεργασία καλωδίων, manufacturing services, συστήματα δοκιμών, logistics παραγωγής και εξοπλισμό καθαρών χώρων. Παράλληλα, προβάλλει τις εξελίξεις στην ψηφιακή παραγωγή, την αυτοματοποίηση, την τεχνητή νοημοσύνη και τη βιώσιμη ηλεκτρονική βιομηχανία.
Η έκθεση προσελκύει κατασκευαστές, τεχνικούς διευθυντές, μηχανικούς, στελέχη R&D και decision makers από όλο τον κόσμο, λειτουργώντας ως πλατφόρμα ανταλλαγής τεχνογνωσίας και επιχειρηματικής ανάπτυξης. Ιδιαίτερη έμφαση δίνεται στην καινοτομία μέσα από το Innovation Forum, τα Live Demo Areas και την παράλληλη διεξαγωγή με την SEMICON Europa, ενισχύοντας τις συνέργειες με τη βιομηχανία ημιαγωγών.
Επίσημη ιστοσελίδα: www.productronica.com

DOMOTEX
2028-01-17 10:00 - 2028-01-20 18:00 | Αννόβερο, Αννόβερο, Germany
Η DOMOTEX αποτελεί τη σημαντικότερη διεθνή εμπορική έκθεση για δάπεδα και εσωτερική διακόσμηση, η οποία διοργανώνεται κάθε δύο χρόνια στο Αννόβερο της Γερμανίας. Με νέα ταυτότητα ως “Home of Flooring & Interior Finishing”, η έκθεση επανασυστήνεται στο κοινό, ενισχύοντας τον ρόλο της ως σημείο συνάντησης της παγκόσμιας αγοράς.
Παραδοσιακά εστιασμένη στην επίστρωση δαπέδων, η DOMOTEX διευρύνει τη θεματολογία της, ενσωματώνοντας επιπλέον τομείς της εσωτερικής αρχιτεκτονικής, όπως επενδύσεις τοίχων και οροφών, αλλά και λύσεις για εξωτερικούς χώρους.
Το εκθεσιακό φάσμα περιλαμβάνει: παρκέ, ξύλινα και laminate δάπεδα, ανθεκτικές και ελαστικές επιστρώσεις, χαλιά (χειροποίητα και μηχανοποίητα), ταπετσαρίες, χρώματα, πλακάκια, ηχομονωτικά υλικά, πάνελ σκίασης και προστασίας, καθώς και εργαλεία και μηχανήματα για επαγγελματίες του χώρου.
Η DOMOTEX αποτελεί ιδανική πλατφόρμα για να ανακαλύψει κανείς τις νέες τάσεις στον σχεδιασμό και τη διακόσμηση εσωτερικών χώρων και να αναπτύξει συνέργειες σε κλάδους όπως το εμπόριο, η αρχιτεκτονική και η βιοτεχνία.
Επίσημη ιστοσελίδα: www.domotex.de/en/

Eisenwarenmesse
2028-03-07 10:00 - 2028-03-10 18:00 | Κολωνία, Κολωνία, Germany
Η EISENWARENMESSE – International Hardware Fair Cologne, που διοργανώνεται ανά διετία από την Koelnmesse, αποτελεί τη μεγαλύτερη και σημαντικότερη διεθνή έκθεση για τον κλάδο των εργαλείων, των βιομηχανικών εφοδίων, των συνδετικών υλικών και των τεχνολογιών στερέωσης.
Πρόκειται για σημείο αναφοράς στον παγκόσμιο χάρτη του DIY και του βιομηχανικού εξοπλισμού, συγκεντρώνοντας κατασκευαστές, εισαγωγείς, διανομείς, εμπόρους και decision makers από όλους τους τομείς της παγκόσμιας εφοδιαστικής αλυσίδας.
Η έκθεση καλύπτει τέσσερις βασικούς τομείς:

Εργαλεία (Tools)
Βιομηχανικά Εφόδια (Industrial Supply)
Συνδετικά Υλικά & Στερέωση (Fixing & Fastening)
Κλείδωμα, Ασφάλεια, Fittings (Building & DIY products)

Με περισσότερους από 2.700 εκθέτες και επαγγελματίες επισκέπτες από πάνω από 140 χώρες, η EISENWARENMESSE προσφέρει μοναδικές ευκαιρίες δικτύωσης, νέες συνεργασίες και επαφές με κορυφαίους αγοραστές από τις διεθνείς αγορές.
Επίσημη ιστοσελίδα: www.eisenwarenmesse.com

DACH + HOLZ International
2028-03-07 10:00 - 2028-03-10 18:00 | Κολωνία, Κολωνία, Germany
Η DACH + HOLZ International, που διοργανώνεται κάθε δύο χρόνια εναλλάξ στο Μόναχο και στη Στουτγάρδη από την GHM, αποτελεί τη μεγαλύτερη και πιο εξειδικευμένη διεθνή έκθεση για τις τεχνολογίες στέγης, την ξυλεία, την οικοδομική ξυλουργική και την πράσινη δόμηση. Είναι η κορυφαία διοργάνωση για τεχνίτες, αρχιτέκτονες, μηχανικούς και επαγγελματίες του κλάδου των κατασκευών με βάση το ξύλο.
Η έκθεση καλύπτει όλο το φάσμα της στέγης – επικαλύψεις, στεγανώσεις, ηχομόνωση, θερμομόνωση, φεγγίτες, φωτοβολταϊκά, τεχνικές αποστράγγισης – αλλά και τομείς όπως η ξύλινη κατασκευή κτιρίων, η προκατασκευή με ξύλο, η χρήση ανανεώσιμων υλικών και η εφαρμογή εργαλείων ψηφιακής σχεδίασης και κατασκευής.
Η DACH + HOLZ International λειτουργεί ως πλατφόρμα ανταλλαγής τεχνογνωσίας και τεχνικής καινοτομίας, με επίκεντρο την αντοχή, την ενεργειακή αποδοτικότητα και την αρχιτεκτονική ελευθερία. Μέσω θεματικών ζωνών, live παρουσιάσεων και εξειδικευμένων forums, προάγει την επαγγελματική κατάρτιση και τη δικτύωση σε διεθνές επίπεδο.
Επίσημη ιστοσελίδα: www.dach-holz.com

bauma
2028-04-03 10:00 - 2028-04-09 18:00 | Μόναχο, Μόναχο, Germany
Η bauma, που διοργανώνεται κάθε τρία χρόνια στο Μόναχο από τη Messe München, αποτελεί τη μεγαλύτερη και πλέον καταξιωμένη διεθνή έκθεση στον κόσμο για κατασκευαστικό και εξορυκτικό εξοπλισμό, δομικά υλικά, μηχανήματα, τεχνολογίες και υπηρεσίες. Με παγκόσμια ακτινοβολία και ηγετικό ρόλο στον κλάδο, η bauma είναι το απόλυτο σημείο συνάντησης της διεθνούς κατασκευαστικής και τεχνικής κοινότητας.
Η έκθεση προσελκύει χιλιάδες εκθέτες και εκατοντάδες χιλιάδες επισκέπτες από κάθε γωνιά του πλανήτη, οι οποίοι αναζητούν καινοτόμες λύσεις για τα μεγάλα έργα υποδομής, τις εξορύξεις, την ψηφιοποίηση του εργοταξίου και τις τεχνολογίες χαμηλών εκπομπών. Με τεράστια εκθεσιακή επιφάνεια, καλύπτει πλήρως τον τομέα των μηχανημάτων έργων, των συστημάτων διαχείρισης υλικών, της γεωτεχνικής μηχανικής και των τεχνολογιών ανακύκλωσης και αποθήκευσης.
Η bauma αποτελεί ιδανική ευκαιρία για ελληνικές επιχειρήσεις που δραστηριοποιούνται στους τομείς των κατασκευών, της ενέργειας, της βιομηχανίας και της μηχανολογίας να παρουσιάσουν τα προϊόντα και τις υπηρεσίες τους σε ένα απαιτητικό και εξαιρετικά εξειδικευμένο διεθνές κοινό.
Επίσημη ιστοσελίδα: www.bauma.de

BUS2BUS
2028-04-04 10:00 - 2028-04-06 18:00 | Βερολίνο, Βερολίνο, Germany
Η BUS2BUS είναι μια ολοκληρωμένη έκθεση που καλύπτει τον κλάδο των λεωφορείων και πούλμαν, συνδυάζοντας έκθεση, συνέδριο και Market Place, και αποτελεί το απόλυτο σημείο συνάντησης για επαγγελματίες του κλάδου. Το γεγονός πραγματοποιείται ετησίως στο Βερολίνο και συγκεντρώνει όλους τους ενδιαφερόμενους από τη βιομηχανία, προσφέροντας μοναδικές ευκαιρίες για δικτύωση και συνεργασίες.
Η BUS2BUS φιλοξενεί τρεις παράλληλες εκδηλώσεις κάτω από την ίδια στέγη: την έκθεση BUS2BUS, το συνέδριο bdo Congress και το BUS2BUS Future Forum. Οι εκθέτες και οι συμμετέχοντες μπορούν να παρακολουθήσουν εξελίξεις και να ανταλλάξουν ιδέες σχετικά με την καινοτομία και τις τελευταίες τάσεις στον τομέα των λεωφορείων.
Τα εκθέματα της BUS2BUS καλύπτουν μια ευρεία γκάμα τομέων, όπως:

Κατασκευή λεωφορείων
Αμαξώματα λεωφορείων
Εξαρτήματα και αξεσουάρ
Design
Τεχνολογίες ασφάλειας
ΙΤ και media
Τεχνολογίες απεικόνισης

Η έκθεση προσφέρει επίσης μια εξαιρετική ευκαιρία για την παρουσίαση νέων τεχνολογιών και λύσεων που οδηγούν την εξέλιξη του κλάδου.
Επίσημη ιστοσελίδα: www.bus2bus.berlin

ceramitec
2028-04-25 10:00 - 2028-04-27 18:00 | Μόναχο, Μόναχο, Germany
Η ceramitec, που πραγματοποιείται κάθε τρία χρόνια στο Μόναχο από τη Messe München, αποτελεί την πλέον εξειδικευμένη διεθνή έκθεση για την τεχνολογία και τις εφαρμογές της κεραμικής σε βιομηχανικό και επιστημονικό επίπεδο. Με ιστορία άνω των 40 ετών, αποτελεί σημείο αναφοράς για τον παγκόσμιο κλάδο των υλικών υψηλής αντοχής, της τεχνικής κεραμικής και της βιομηχανίας πρώτων υλών.
Η ceramitec καλύπτει όλο το φάσμα της κεραμικής παραγωγής: από πρώτες ύλες και εξοπλισμό, μέχρι μηχανήματα επεξεργασίας, συστήματα καύσης και αυτοματοποίησης, καθώς και εφαρμογές σε κλάδους όπως η ενέργεια, η ιατρική, η αεροναυπηγική, η αυτοκινητοβιομηχανία και τα κατασκευαστικά υλικά. Επίσης, αναδεικνύει τις τεχνολογικές εξελίξεις στη λειτουργική και προηγμένη κεραμική, προσφέροντας πρόσβαση σε κορυφαίους κατασκευαστές και ερευνητικά κέντρα.
Η έκθεση λειτουργεί ως σημείο διεθνούς διασύνδεσης της καινοτομίας με τη βιομηχανία, μέσα από στοχευμένα fora, παρουσιάσεις και συναντήσεις B2B.
Επίσημη ιστοσελίδα: www.ceramitec.com

Analytica
2028-04-25 10:00 - 2028-04-28 18:00 | Μόναχο, Μόναχο, Germany
Η analytica, που πραγματοποιείται κάθε δύο χρόνια στο Μόναχο από τη Messe München, είναι η κορυφαία παγκοσμίως έκθεση για εργαστηριακές τεχνολογίες, αναλυτικές μεθόδους, επιστημονικά όργανα και λύσεις βιοτεχνολογίας. Εδώ συγκεντρώνονται επιστήμονες, στελέχη R&D, προμηθευτές και decision makers από όλο τον κόσμο που διαμορφώνουν το μέλλον της έρευνας, της φαρμακευτικής και της βιομηχανικής παραγωγής.
Η analytica παρουσιάζει το σύνολο της αλυσίδας αξίας του σύγχρονου εργαστηρίου: από αναλυτικά όργανα και χημικά αντιδραστήρια μέχρι αυτοματοποίηση, ψηφιακές λύσεις, ρομποτική, διαχείριση δεδομένων και εφαρμογές τεχνητής νοημοσύνης στον εργαστηριακό τομέα. Παράλληλα, προβάλλει εξειδικευμένες λύσεις για τομείς όπως η βιοϊατρική, η αγροδιατροφή, το περιβάλλον και η μικροηλεκτρονική.
Η analytica διακρίνεται για το υψηλής ποιότητας επιστημονικό της πρόγραμμα, που περιλαμβάνει διαλέξεις, case studies, live demos και διεθνή forums, τα οποία ενισχύουν τη διασύνδεση της έρευνας με την παραγωγή.
Επίσημη ιστοσελίδα: www.analytica.de

ILA Berlin
2028-05-17 10:00 - 2028-05-21 18:00 | Βερολίνο, Βερολίνο, Germany
Η ILA Berlin είναι μία από τις πιο σημαντικές διεθνείς εκθέσεις στον τομέα της αεροπλοΐας και της αστροναυτικής, η οποία διεξάγεται κάθε δύο χρόνια και συγκεντρώνει κορυφαίους επαγγελματίες και εταιρείες από όλο τον κόσμο. Η έκθεση καλύπτει μια μεγάλη γκάμα τομέων, όπως:

Εμπορικές αερομεταφορές: Παρουσίαση εξελιγμένων τεχνολογιών και νέων λύσεων για τις εμπορικές αερογραμμές.
Αστροναυτική: Καινοτομίες στον τομέα των διαστημικών αποστολών και της έρευνας.
Άμυνας και Ασφάλειας: Εξελίξεις στον τομέα της αεροπορικής άμυνας και της ασφάλειας.
Εξοπλισμός, Κινητήρες, Υλικά: Παρουσίαση νέων συστημάτων και υλικών για την αεροπορική και αστροναυτική βιομηχανία.
Γενική Αεροπορία (General Aviation): Καινοτομίες και νέες λύσεις για τις μικρότερες αεροπορικές επιχειρήσεις.
International Supplier Center (ISC): Συναντήσεις και συνεργασίες μεταξύ προμηθευτών και επιχειρηματιών της βιομηχανίας.
Career Center: Ευκαιρίες καριέρας και επαγγελματικής ανάπτυξης στον τομέα της αεροπλοΐας.
Heli Center: Παρουσίαση των τελευταίων εξελίξεων στον τομέα των ελικοπτέρων.
Συνέδρια: Εξειδικευμένα συνέδρια που καλύπτουν τις τελευταίες εξελίξεις και στρατηγικές στην αεροπλοΐα και αστροναυτική.
Path of Innovation: Επίδειξη των τελευταίων καινοτομιών και τεχνολογικών εξελίξεων.

Η ILA Berlin είναι η ιδανική πλατφόρμα για την παρουσίαση καινοτόμων τεχνολογιών και λύσεων που διαμορφώνουν το μέλλον της αεροπλοΐας και της αστροναυτικής, και ενισχύει τη δικτύωση και συνεργασία μεταξύ των κορυφαίων εταιρειών του κλάδου.
Επίσημη ιστοσελίδα: www.ila-berlin.de/en
ΕΠΙΧΕΙΡΗΜΑΤΙΚΗ ΑΠΟΣΤΟΛΗ
Το Ελληνογερμανικό Εμπορικό και Βιομηχανικό Επιμελητήριο, υπό την αιγίδα του Συνδέσμου Ελλήνων Κατασκευαστών Αμυντικού Υλικού (ΣΕΚΠΥ), σας προσκαλεί να συμμετάσχετε στην Επιχειρηματική Αποστολή που διοργανώνει στη διεθνή έκθεση αεροπλοΐας, αεροναυπηγικής, αεράμυνας και διαστήματος , ILA Berlin 2026, που θα πραγματοποιηθεί στο Βερολίνο από τις 10 έως τις 12 Ιουνίου 2026.
Στην Επιχειρηματική Αποστολή καλούνται να συμμετάσχουν επιχειρήσεις του κλάδου της αεροναυπηγικής, της διαστημικής τεχνολογίας, εταιρείες της βιομηχανίας κατασκευής αμυντικού υλικού, καθώς και επιχειρήσεις συναφών αντικειμένων.

Πρόσκληση
Δήλωση συμμετοχής

IFAT Munich
2028-05-29 10:00 - 2028-06-01 18:00 | Μόναχο, Μόναχο, Germany
Η IFAT Munich, που διοργανώνεται κάθε δύο χρόνια στο Μόναχο από τη Messe München, αποτελεί τη μεγαλύτερη και πλέον καθοριστική διεθνή έκθεση για τεχνολογίες περιβάλλοντος, κυκλικής οικονομίας και βιώσιμης διαχείρισης πόρων. Επικεντρώνεται σε λύσεις και καινοτομίες που αφορούν κρίσιμους τομείς όπως η διαχείριση νερού και λυμάτων, η επεξεργασία αποβλήτων, η ανακύκλωση, οι τεχνολογίες καθαρισμού αέρα και η προστασία του κλίματος.
Η IFAT αποτελεί στρατηγικό σημείο συνάντησης για τη βιομηχανία, τους οργανισμούς τοπικής αυτοδιοίκησης, τους δημόσιους φορείς, τις τεχνικές εταιρείες, τους μηχανικούς περιβάλλοντος και τους decision makers, καθώς προβάλλει λύσεις που ανταποκρίνονται στις προκλήσεις του σήμερα και του αύριο, όπως η ενεργειακή κρίση, η λειψυδρία και η ανάγκη για κυκλικές πρακτικές.
Η έκθεση συνδυάζει τη βιτρίνα τεχνολογικών επιτευγμάτων με ένα υψηλού επιπέδου πρόγραμμα συνεδρίων, παρουσιάσεων και θεματικών ημερίδων, προωθώντας τη μετάβαση σε ένα βιώσιμο μοντέλο ανάπτυξης.
Επίσημη ιστοσελίδα: www.ifat.de

THE TIRE COLOGNE
2028-05-30 10:00 - 2028-06-01 18:00 | Κολωνία, Κολωνία, Germany
Η THE TIRE COLOGNE, που διοργανώνεται από την Koelnmesse στην Κολωνία, είναι η κορυφαία διεθνής έκθεση για τον τομέα των ελαστικών, των ζαντών, της συντήρησης και του service οχημάτων. Αποτελεί τον κύριο εκθεσιακό θεσμό για τον κλάδο, προσελκύοντας τους σημαντικότερους κατασκευαστές, διανομείς, προμηθευτές και επαγγελματίες του aftermarket από όλο τον κόσμο.
Η έκθεση καλύπτει όλο το φάσμα της αγοράς – από νέα και αναγομωμένα ελαστικά μέχρι τεχνολογίες ευθυγράμμισης, εξοπλισμό συνεργείων, διαχείριση στόλου και λύσεις βιώσιμης κινητικότητας. Παράλληλα, δίνει έμφαση στη βιωσιμότητα, την ψηφιοποίηση και την καινοτομία, θέτοντας στο επίκεντρο τις εξελίξεις που διαμορφώνουν το μέλλον της αυτοκινητοβιομηχανίας και των μεταφορών.
Η THE TIRE COLOGNE αποτελεί ιδανικό χώρο για δικτύωση, ανάπτυξη εμπορικών σχέσεων και στρατηγικές συνεργασίες, με ισχυρή διεθνή συμμετοχή και εξαιρετικά στοχευμένο επαγγελματικό κοινό.
Επίσημη ιστοσελίδα: www.thetire-cologne.com

drinktec
2028-09-11 10:00 - 2028-09-15 18:00 | Μόναχο, Μόναχο, Germany
Η drinktec, που διοργανώνεται κάθε τέσσερα χρόνια στο Μόναχο από τη Messe München, αποτελεί τη σημαντικότερη διεθνή έκθεση στον κόσμο για την τεχνολογία ποτών, τροφίμων σε υγρή μορφή και τη συσκευασία τους. Από το 1951, η έκθεση θέτει τα πρότυπα του κλάδου, λειτουργώντας ως πλατφόρμα καινοτομίας, τεχνολογικής εξέλιξης και στρατηγικής επιχειρηματικής ανάπτυξης για τον τομέα των ποτών και της επεξεργασίας υγρών τροφίμων.
Η drinktec παρουσιάζει το σύνολο της παραγωγικής αλυσίδας: από την επεξεργασία πρώτων υλών, τη ζύμωση και τη διήθηση, έως την εμφιάλωση, την αυτοματοποίηση, την εφοδιαστική, τις λύσεις ιχνηλασιμότητας και τις τεχνολογίες συσκευασίας. Εταιρείες από τον κλάδο της μπύρας, των αναψυκτικών, του κρασιού, των spirits, των χυμών και των γαλακτοκομικών προϊόντων παρουσιάζουν τα νέα τους προϊόντα και γραμμές παραγωγής.
Με επίκεντρο τη βιωσιμότητα, την εξοικονόμηση ενέργειας και νερού, την ασφάλεια τροφίμων και τις τάσεις των καταναλωτών, η drinktec συνδυάζει την εμπορική δυναμική με την τεχνολογική αριστεία. Παράλληλα, φιλοξενεί forums, ειδικές ζώνες και startups, προσφέροντας χώρο σε καινοτόμες λύσεις και νέες επιχειρηματικές ιδέες.
Επίσημη ιστοσελίδα: www.drinktec.com

INTERSCHUTZ
2030-05-20 10:00 - 2030-05-25 18:00 | Αννόβερο, Αννόβερο, Germany
Η INTERSCHUTZ, η κορυφαία διεθνής έκθεση συστημάτων πυρασφάλειας, ασφάλειας και προστασίας, πραγματοποιείται κάθε πέντε χρόνια στο Αννόβερο και αποτελεί παγκόσμιο κόμβο τεχνογνωσίας, δικτύωσης και έμπνευσης για επαγγελματίες που δραστηριοποιούνται στους τομείς της ασφάλειας και της πολιτικής προστασίας.
Με διοργανωτές τον Εκθεσιακό Οργανισμό Αννοβέρου και τη Γερμανική Ένωση Πυρασφάλειας (GFPA), η INTERSCHUTZ προσφέρει έναν μοναδικό συνδυασμό τεχνολογικών καινοτομιών, πρακτικών επιδείξεων και διαδραστικών εμπειριών. Η έκθεση καλύπτει τέσσερις βασικούς τομείς: πυρόσβεση, διάσωση, πρόληψη καταστροφών και τεχνολογίες ασφάλειας και προστασίας.
Πέρα από την παρουσίαση προϊόντων και λύσεων αιχμής, η έκθεση ξεχωρίζει για τον δυναμισμό της. Μεγάλες υπαίθριες δράσεις, όπως οι επιδείξεις ειδικών μονάδων και τα διεθνή πρωταθλήματα πυροσβεστών, αναδεικνύουν και το ανθρώπινο στοιχείο πίσω από την τεχνολογία.
Επίσημη ιστοσελίδα: www.interschutz.de/en/
ΕΠΙΧΕΙΡΗΜΑΤΙΚΗ ΑΠΟΣΤΟΛΗ
Το Ελληνογερμανικό Εμπορικό και Βιομηχανικό Επιμελητήριο σας προσκαλεί να συμμετάσχετε στην Επιχειρηματική Αποστολή που διοργανώνει στη διεθνή έκθεση συστημάτων πυρασφάλειας, ασφάλειας και προστασίας, INTERSCHUTZ 2026, που θα πραγματοποιηθεί στο Αννόβερο από τις 2 έως τις 4 Ιουνίου 2026.
Στην Αποστολή καλούνται να συμμετάσχουν επιχειρήσεις του κλάδου με συναφές αντικείμενο στους τομείς της ασφάλειας, της πυροπροστασίας, της διάσωσης, των τεχνολογικών συστημάτων επιτήρησης και πρόληψης, καθώς και εκπρόσωποι της Τοπικής Αυτοδιοίκησης (Περιφέρειες, Δήμοι), που είναι αρμόδια για την πρόληψη και αντιμετώπιση φυσικών καταστροφών και εκτάκτων καταστάσεων, όπως επίσης και στελέχη Κεντρικών Υπηρεσιών Πολιτικής Προστασίας.

Πρόσκληση
Δήλωση συμμετοχής
